
A boletta kérdés

Dolgozatomban a Képviselőházi naplók segítségével egy olyan témát igyekeztem elemezni, ami a történeti köztudatban ritkán és ráadásul tévesen szerepel. A bevezetés a nagy gazdasági világválsággal és annak hatásaival kezdődik, amire a válasz egy kormányzati reform volt. A gabonatermelés megsegítésére előterjesztenek egy törvényjavaslatot, amelynek középpontjában a gabonajegy vagy az ún. boletta áll, ami erősen megosztja a kormánypártot és ellenzéket. A törvényjavaslat előterjesztése, a javaslat és a gabonajegy mellett állásfoglalók (kormánypártiak) és a javaslatot ellenzők, a gabonajegyet hevesen bírálók (ellenzékiek) meglátása szerint próbálja a dolgozat megértetni a boletta szerkezetét, lényegét. Célja a gabona eladásának segítése úgy, hogy a kormány 3 pengős támogatást ad minden métermázsa eladó gabonája után a termelőnek, akinek pedig nincs eladó búzája, azt más eszközökkel igyekszik támogatni, tehát a reform nem csak a gabonajegyről szólt.



